เงินบาทอ่อนค่าแตะ 33 บ./ดอลลาร์ ต่ำสุดรอบ 7 เดือน หลังเฟดส่งสัญญาณขึ้นดอกเบี้ยตามแผน
เงินบาทอ่อนค่าแตะ 33 บ./ดอลลาร์ ต่ำสุดรอบ 7 เดือน หลังเฟดส่งสัญญาณขึ้นดอกเบี้ยตามแผน
27 มิ.ย. 2561

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33 บาท/ดอลลาร์ อ่อนค่ามากที่สุดในรอบ 7 เดือน โดยอ่อนค่าจากเย็นวานนี้ที่ระดับ 32.99 บาท/ดอลลาร์ เนื่องจากดอลลาร์แข็งค่ากับทุกสกุลเงินหลัก เพราะมีแรงซื้อดอลลาร์กลับเข้ามาหลังธนาคารกลางสหรัฐ (เฟด) ส่งสัญญาณการปรับขึ้นดอกเบี้ยตามแผน และอัตราดอกเบี้ยพันธบัตรสหรัฐปรับสูงขึ้น
“เช้านี้บาทอ่อนค่าตามภูมิภาค เนื่องจากดอลลาร์กลับมาแข็งค่าหลังมีแรงซื้อกลับเข้ามาจากความมั่นใจเรื่องเฟดจะปรับขึ้นอัตราดอกเบี้ย และดอกเบี้ยพันธบัตรปรับตัวสูงขึ้น” นักบริหารเงิน กล่าว
ทั้งนี้ นักบริหารเงินประเมินกรอบการเคลื่อนไหวของเงินบาทวันนี้ไว้ที่ 32.95-33.05 บาท/ดอลลาร์